Jonathan & Joanne se troue - Mooi Troues\nJonathan en Joanne het by die pragtige Oakfield Plaas getrou. Hulle kleurskema was ‘n sagte pers. Pers is die kleur van 2014 en die nuutste tendens. Die pret gevoel van Jonathan en Joanne se troue is wat ons aandag die meeste getrek het. Die tekkies wat hulle albei aangehad het is seker een die gemaklikste skoene wat jy kan dra op jou troue!\nHulle het dit goed reg gekry om ‘n speelse gevoel in te werk by hul troue, maar dit nogsteeds formeel te laat voorkom. Open Image Photography het die mooi foto’s geneem van hulle spesiale dag.\nDit het als begin toe Jonathan amper elke tafel speletjie teen my verloor het. Natuurlik was hy nuuskierig om my bietjie beter te leer ken. Ons het die voordeel gehad om saam te werk, so ons het mekaar vyf dae ‘n week gesien. Dit het dit maklik gemaak vir ons kantoor-romans om te blom.\nNa ‘n rukkie was vyf dae ‘n week nie meer genoeg nie! Ons in die aande óók begin uitgaan. Ons het sommer vinnig besef dat ons altyd saam wil wees en van toe af is ons onafskeidbaar! Daar’s nie veel dinge beter in die lewe as om met jou beste vriend te trou nie.\nWat het julle dag spesiaal gemaak?\nAl die pret “agter die skerm” dingetjies soos ons dankie geskenkies. Ons wou graag vir ons gaste botteltjies konfyt gee met die boodskap ‘Spread the love.’ Die idee was om die konfyt self te maak. Dit sou nie net ietsie lekkers vir jou gaste wees om die dag te onthou nie, maar ook die tyd en moeite wat ons saam daarin sou belê om iets handgemaak vir ons gaste te kon gee. Maar ek het vinnig besef dat dit onrealisties was om vir 80 mense konfyt te probeer kook! Veral as jy dit nog nooit gedoen het nie. So met die hulp van Google en Spar, het ons geleer hoe om geblikte konfyt warm te maak en te verseël in glas bottels.\nOns eerste dans was óók baie spesiaal. Ons het vir dans lesse gegaan amper ses maande vóór die troue. Dit het so bietjie oortuiging gevat van my kant om Jonathan te laat besef dat Gangnam Style uit is, en Michael Bublé in. Van die begin af het ek geweet dat om met ‘n ingenieur te trou beteken dat elke tree getel sou word, en dat daar nie plek was vir foute nie. Ons het selfs vir ons laaste dans klas 5 ure voor die troue gegaan!\nDáárdie aand het alles goed begin. Elke tree was op plek, die orkes het ons spesiale liedjie gespeel en ons is sonder voorval deur die eerste helfte van ons dans. Toe kom ons by die tweede deel en my ingenieur het ‘n tree gemis. Al wat ek kon dink is: moet ek maar oorskakel na Gangnam Style? Daar was ‘n vinnige pouse, ‘n kort gesprek oor wat volgende moes gebeur en ‘n ligte stoot in die regte rigting. Ek dink nie ons gaste het dit eers raak gesien nie, maar dit was beslis iets waaroor ons gelag het ná die tyd.\nVan die beste trou advies wat ons van ander paartjies af gekry het, was dat ons op die dag tyd moes vat om te waardeer wat om ons gebeur. Daar is soveel wat aangaan dat mens soms die fyner detail mis.\nÓók, moenie bekommer dat dinge op die dag nie gebeur soos julle beplan het nie. Dis gewoonlik daardie verrassings wat jy sal onthou. En laastens, maak seker dat jy in ‘n goeie fotograaf belê. Jou foto’s is al wat jy oor het as herinnering van die beste troue ooit.\nFotograaf: Open Image Photography | Venue: Oakfield Farm\nCandice & Almero se Troue\nGratis: Inkleur prente\nVORIGE ARTIKELMaryka & Derrick se Skuur Troue\nVOLGENDE ARTIKELWit & Swart Skryfbehoeftes\nCobus & Christelle se verlowing fotos


Benaderingswyse (tot onderrig)\nAnders as in ander skole het ons leeders suiwer fisiese wetenskappe in plaas van die vak natuurlike wetenskappe, wat ook lewenswetenskappe insluit, van graad agt af. Daar is drie periodes per week toegeken daarvoor. Dit maak dit moontlik vir ons om intensief te fokus op die fundamentele beginsels van fisiese wetenskappe (wat chemie en fisika insluit), wat vir ons leerders ‘n goeie fondasie lê vir verderde studie van die vakgebied.\nOns spandeer baie tyd aan die basiese beginsels van chemie. Dit sluit die struktuur van die atoom, eienskappe van die periodieke tabel, die skryf van chemiese formules, die deeltjiemodel van materie en faseveranderings in.\nIn die fisika afdeling van ons sillabus is daar inleidings tot elektrisiteit, wat statiese elektrisiteit en elektriese stroombane insluit, en sigbare lig, wat weerkaatsing en absorpsie van lig en ligbreking insluit.\nDemonstrasies en simulasies word gebruik om konsepte te verduidelik en belangstelling te koester. Ons probeer ook om soveel as moontlik die vakinhoud te verbind aan die allerdaagse lewe sodat ons kinders kan sien hoe belangrik wetenskap is in die wêreld. Hulle kry ook geleentheid om self ‘n paar eenvoudige praktiewe te doen.\nFisiese wetenskappe is ‘n toelatingsvereiste tot baie tersiêre studierigtings. ‘n Sterk fondasie gee ons kinders selfvertroue om in graad 10 aan te gaan met fisiese wetenskappe en op daardie manier baie deure oop te hou vir wanneer dit tyd is om besluite te maak oor hulle toekoms en veral ‘n beroep.\nAnders as in ander skole het ons leeders suiwer fisiese wetenskappe in plaas van die vak natuurlike wetenskappe, wat ook lewenswetenskappe insluit, reeds van graad agt af. Daar is drie periodes per week toegeken daarvoor. Dit maak dit moontlik vir ons om intensief te fokus op die fundamentele beginsels van fisiese wetenskappe (wat chemie en fisika insluit), wat vir ons leerders ‘n goeie fondasie lê vir verderde studie van die vakgebied.\nLeerders het reeds in graad 8 kennis opgedoen oor die periodieke tabel, skryf van formules en vergelykings vir chemiese reaksies asook die komponente en werk van elektriese stroombane. In graad 9 word daar op hierdie konsepte uitgebrei en word die leerders se kennis rondom die chemie verbreed deur op spesifieke reaksies te fokus. Hierdie reaksies sluit in die verbranding van metale en nie-metale in suurstof en reaksies met sure. Wat vir die leerders in graad 9 bygeleer word is die balansering van die chemiese reaksievergelykings. Dit is ‘n konsep wat hulle dan saam met hulle vat tot in graad 12. In elektriese stroombane word daar veral gefokus op die verskil tussen serie- en parallelle stroombane en hoe die werking in hierdie stroombane die verhouding tussen stroomstrekte en weerstand beïnvloed.\nGenoemde konsepte word behandel in die vorm van klas- en huiswerkaktiwiteite en werkkaarte. Leerders kan ook verwag om in groepe te werk wanneer hulle sekere ondersoeke as ‘n groep moet uitvoer. Wanneer die chemiese reaksie behandel word, sal leerders aan die verskillende stowwe, apparaat en reaksies blootgestel word wanneer die eksperimente in die klas uitgevoer word. Ons maak ook gebruik van simulasies en “you tube videos” . om die leerproses te verryk . Deur die jaar word die leerders deur middel van klas- en termyntoetse en die drie eksamens geëvalueer.\nLeerders moet die graad 9 jaar gebruik om werklik ‘n ingeligte besluit aangaande hulle vakkeuses te maak. Aan die einde van graad 9 behoort leerders ‘n idee te kan vorm oor hulle vaardigheid, kennis en begrip rondom die vak en of fisiese wetenskappe deel gaan vorm van hulle senior jare in die skool. Hierdie vak maak deure oop vir verskeie studierigtings, soos medies, ingenieurswese en vele ander.\nGraad 10 is die eerste jaar van die FET-fase en daarom word belangrike grondbeginsels in hierdie fase vasgelê.\nLeerders leer ook sekere vaardighede, soos probleemoplossing en datahantering aan, wat vir hulle van nut in die res van die FET-fase sal wees.\nDie sillabus sluit die volgende in:\nChemiese vergelykings en verandering\nGraad 10 leerders neem ook deel aan die wetenskap-ekspo met die oog daarop om hulle voor te berei vir graad 12 praktiese portefeuljewerk. Hulle word gevra om ‘buite die boks’ te dink en om nuwe oplossings vir probleme te soek. Gedurende hierdie ondersoeke word hulle geleer hoe ‘n wetenskaplike ondersoek gedoen word. Leerders kan ook op streeksvlak en nasionale vlak kompeteer in hierdie expo.\nVakaktiwiteite behels interaktiewe lesse, simulasies, you tube videos, gereelde huiswerk, klasoefeninge en toetse.\nMet graad 10 Fisiese Wetenskappe as vak is die toekoms joune! Die vak gee jou toegang tot verkeie kursusse op universiteit, soos medies, ingeneiurswese en vele ander. Dit word egter aanbeveel dat leerders wat wiskunde geletterdheid kies as vak, nie fisiese wetenskappe moet neem nie, aangesien hulle nie oor die nodige wiskundige vaardighede sal beskik om suksesvolle probleemoplossing te kan doen nie.\nIn graad 11 word voortgebou op die begrippe wat in graad 10 gevestig is. Hier word vaardighede soos analitiese en logiese denke, sowel as sistematiese oplos van probleme, verder ontwikkel.\nDie graad 11 portefeulje sluit twee praktiese opdragte in. Die leerders geniet dit om die eksperimente uit te voer. Daar is ‘n opdrag in beide fisika en chemie. Die fisika opdrag is in die eerste termyn, terwyl die chemie opdrag in die derde termyn gedoen word.\nNewton se wette word deeglik bestudeer, asook beweging om skuins vlakke, wrywing, kragte in ewewig, ens.\nIn hierdie afdeling word elektrostatika, elektromagnetisme en stroomelektrisiteit behandel.\nHierdie is vir die graad 10 leerders ‘n heel nuwe en onbekende onderwerp. Die basis daarvan word deeglik vasgelê.\nSure en basisse\nOksidasie en reduksie\nUIt bostaande is dit duidelik dat in graad 11 baie opwindende werk behandel word. Ons maak gebruik van simulasies, “you tube videos” en ander opwindende maniere om die leerstof oor te dra.\nLeerders geniet die uitdagings omdat die probleme hulle denke stimuleer.\nDie volgende riglyne kan help om sukses te verseker:\nOplet in die klas\nHuiswerk getrou doen\nVRA as jy nie verstaan nie\nWoon ekstra klasse by\nDie graad 11 sillabus , dws al die werk wat gedurende hierdie jaar behandel word, is deel van die graad 12 eindeksamen. Dit is noodsaaklik dat al die werk van graad 11 deeglik onder die knie moet wees voordat met graad 12 se sillabus begin kan word.\nHierdie jaar is die opwindende aankoms by die finale skooljaar van hierdie opwindende vak. Sonder hierdie vak, is daar geen toegang tot sekere beroepskeuses soos medies, ingenieurswese, fisioterapie en ander wetenskaplik verwante beroepe nie. Dit is ‘n baie intensiewe jaar:\nOns skryf 4x in die jaar eksamen in Fisiese Wetenskappe\nDaar is twee portefeulje praktiese wat gedoen moet word\nDaar is ook ‘n alternatiewe navorsingtaak wat afgehandel moet word\n.... en dan is daar nog toetse, werkkaarte, werkswinkels en so meer\nDie akademiese jaar is baie kort, want die sillabus moet afgehandel wees wanneer die rekordeksamen geskryf word in September. Elke leerder kry die geleentheid om ‘n portefeulje saam te stel wat 25% tel van hulle finale eksamenpunt in die IEB Senior Sertifikaateksamen. Die portefeulje word as volg saamgestel:\n1 FISIKA PRAKTIESE TAAK 20%\n2 CHEMIE PRAKTIESE TAAK 20%\n3 NAVORSINGSTAAK 10%\n4 FISIKA APRIL 10%\n5 FISIKA JULIE\n6 CHEMIE APRIL 10%\n7 CHEMIE JULIE\n8 FISIKA REKORD 15%\n9 CHEMIE REKORD 15%\nDie graad 12 eindeksamen word geskryf oor twee jaar se werk, die hele graad 11 sillabus, sowel as die graad 12 sillabus. Dit is baie werk en vra ‘n gesonde werksetiek van die leerlinge, iets wat ons hulle gedurende hulle skooljare hier by Helpmekaar, help ontwikkel.\nDie graad 12 sillabus sluit dan die volgende bykomende onderwerpe in:\nmomentum en impuls\nstroombane met interne weerstand\ndrywing (elektries en meganies)\nelektriese motors en generators\ndie foto-elektriese effek\ntempo van chemiese reaksies\newewig in chemiese sisteme\nDie vak word aangebied deur bekwame en opgeleide onderwysers met baie jare ervaring. Een van die groot doelwitte is om die matrikulante bewus te maak van die toepassings van wetenskaplike kennis in die daaglikse lewe, die industrie, navorsing en alle ander toepaslike velde.\nDie leerlinge woon gereeld werkswinkels by waar enigiets gedoen word van prakties, tutoriale, portefeulje skryfstukke, hersiening, oefensessies en enigiets wat hierdie jaar vir hulle ‘n beter leerervaring sal maak. Ons gebruik ook simulasies om leerlinge die geleentheid te gee om selfs op mikroskopiese vlak te sien hoe atome bind in molekules.\nDit was so ‘n kykie in die Fisiese Wetenskappe se sillabus, werkswyse en IEB vereistes. Ons glo dat ons leerders skool verlaat met ‘n goeie probleemoplossingsvermoë, logiese denkpatrone, ‘n breër uitkyk op wat in die wetenskaplike wêreld gebeur en ‘n LUS om hierdie wonderlike vakgebied verder te bestudeer.


LQ058T3GG02, SHARP LQ058T3GG02 LCD-paneelverspreider | LCDs-Display.com\nLCDs-Display.com is 'n spesialiteitsverskaffer van SHARP LQ058T3GG02.\nSHARP LQ058T3GG02 is nuut & oorspronklike voorraad beskikbaar by LCDs-Display.com, dieselfde dag gestuur met gratis gestuur koste.\nVir die SHARP LQ058T3GG02-pdf datasheet of gedetailleerde spesifikasies van die SHARP LQ058T3GG02 of ander SHARP LCDs, asseblief e-pos ons, sal ons gelukkig wees om een te voorsien.\nVersoek 'n kwotasie van SHARP LQ058T3GG02 verspreider by LCDs-Display.com. E-pos ons: info@LCDs-Display.com\nVerwante model vir "LQ058T3GG02"\nVerwante sleutelwoorde vir "LQ058T3GG02"


Week 37 » Pienkvoete\n« Kraam – wanneer moet jy hospitaal toe gaan?\nJou pasgebore baba – alles oor mekonium »\nWeek 37\tWat gebeur met jou baba?\nJou baba word nou as vroeg voltermyn beskou en jy kan verwag dat hy sonder komplikasies sal oorleef indien hy nou gebore sou word. Al sy organe is nou in staat om te werk buite die baarmoeder. Die volgende paar weke is egter belangrik vir hom om nog gewig op te tel en sterker te raak.\nBaba se ingewande het nou al sy eerste stoelgang (poef) geproduseer wat hy na geboorte sal passeer. Dit bestaan uit die reste van vrugwater en selle wat in sy ingewande beland het en sal donker bruin tot swart van kleur wees – moet dus nie skrik daarvoor nie, dit is normaal.\nJou baba se kop behoort nou mooi in jou pelvis afgesak te wees. Jou eie pelviese gordel (bene) beskerm jou baba se koppie teen enige beserings van buite. Baba se lyfie het nou meer plek om te groei omdat jou maag kan rek om dit te akkomodeer. Hy groei egter nou stadiger en die vrugwater (amniotiese vloeistof) raak ook nou minder met die tyd.\nBaba is nou al 49cm lank en weeg al 2.8kg!\nBaie vroue ervaar nou ‘n nes-skrop instink en wil graag alles gereed kry vir die baba wat binnekort gebore moet word. Jy kan egter ook verwag om nou weer vinnig uitgeput en kortasem te raak met die baba wat groot is en jou asemhaling beperk.\nSommige dokters doen op hierdie stadium ‘n pelviese ondersoek om jou baba se posisie en grootte vas te stel, asook die grootte en vorm van jou pelvis. Meeste vroue is egter in staat om normaal te kraam indien daar nie ernstige probleme teenwoordig is nie.\n>> Gaan na week 38


Inzalo Safari Lodge | Kamers\nDié kamer het 'n koninggrootte-bed en 'n en suite-badkamer met 'n stort, bad, toilet en 'n wasbak. Daar is ook WiFi, 'n sitarea, yskassie vol voorraad, privaat dek, plonspoel, buitestort en asemrowende uitsigte.\nVerblyf sluit alles in. Gaste sal ook 2 daaglikse wildritte met verversings en peuselhappies geniet.\nDie plaas word via 'n grondpad bereik. Die instansie sal die gaste by die parkeerarea ontmoet en hulle met 4x4-voertuie na die instansie neem. 'n Wasgoeddiens is teen 'n ekstra koste beskikbaar.\nDié kamer het 2 enkelbeddens en 'n en suite-badkamer met 'n stort, bad, toilet en 'n wasbak. Daar is ook WiFi, 'n sitarea, yskassie vol voorraad, privaat dek, plonspoel, buitestort en asemrowende uitsigte.


January 7, 2013 in Geen Kategorie\nAl ooit langpad gery saam met ‘n tweejarige én ‘n vyfjarige in die motor? En al ooit langpad gery saam met ‘n tweejarige en vyfjarige en nie jou verstand verloor nie?\nKersfees is verby, maar daar is beslis nog mense wat langpad moet ry van die vakansie af huistoe. Mense wat nie noodwendig gelukkig is oor die langpad nie en, mag ek my verstout om te sê, die geselskap in die motor nie.\nAnna Davel het verse van Jaco Jacobs getoonset, LAPA het ‘n CD hiervan gemaak – en ek het haar genadiglik hierdie vakansie saam met met my en die kinders in die motor gelaai. Dalk is dit nodig om vooraf te noem dat ek bevooroordeeld is omdat ek van haar stem hou. Maar ek wil so ver gaan om te sê dat ek nie weet wie nie van haar stem sal hou nie. Dis ‘n gemaklike stem om na te luister, ook al wil jou kinders die hele CD ses keer na mekaar (geen oordrywing nie) luister.\nHoogtepunte sluit in die eerste liedjie, die titel van die CD, waarvan die volgende YouTube-video gemaak is.\nAnder liedjies wat goed afgegaan het in die motor, was “Bambino, die reus van Bitterbos”, “Dinosauruspret”, en die een waar die beer teen die pophuisdeur klop en vir allerhande huishoudelike items vra. My kinders het luidkeels saamgesing: die vyfjarige woord vir woord en die tweejarige so min of meer ‘n woord per sin. Hierdie is ‘n CD wat ‘n volwassene wat die vorige dag heeldag daarna geluister het, nie sal omgee om in haar kop te hoor draai na die langpad nie.\nWat kies jy? Die diepte van Anna Davel se stem, die uitbundigheid van kinders wat sing – of dalk die teenoorgestelde hiervan (en dit terwyl jy weet jy sit die volgende dag reeds weer by die werk)?\nAs jy gelukkig genoeg is om op vakansie te wees saam met jou kroos, skaf gou die CD aan. As jy reeds terug by die huis is, koop dit vir die volgende vakansie. Of sommer net vir by die huis 🙂\nKoop In die land van Kammalielie by kalahari.com.\n← Voorspoedige Tweede Nuwejaar\nDie olifant in die blogruimte? →\n10 responses to In die land van Kammalielie\nexionperfexi said on January 7, 2013\nendlich said on January 9, 2013\nons speel kammalielies – ons is eskimo’s…dit sing nog steeds in my kop.\nVir ‘n ou wat met vakansie kan gaan klink jy maar bra ondankbaar….grappie\nLitNet-blogadministrateur said on January 9, 2013\n@endlich: Watter liedjie is daardie een? Dit klink soos ‘n neapolitana-weergawe (‘n mengsel) van “Kan jy dit glo, daar woon die Eskimo”. Nie ondankbaar nie, ek belowe jou. En as ek by die werk is, mis ek dit om saam met my kroos in ‘n motor vasgekeer te wees: mens verlang mos maar altyd na hulle!\npresies net so, maar ke sien dit is “kom speel kammalielies” ek het altyd so lekker saamgesing…e-e-e-eks ‘n mier en ek is besig ek is baie baie besig….vrot pampoen….en so. ek se mos ek grap oor die ondankbaarheid. Gelukkig ry ons nie te ver nie, maar selfs die 150 km was al ‘n straf. So ons ry in twee karre met ‘n kind in elke kar….geen bakleiery dan nie…\n@endlich: Goeie voorstel! Maar swaar op brandstof?\nPappa is lief vir rondry, so vir koerant en vis en so. Ek haat dit om gestrand te wees, so, ek vat my eie kar saam – vir die lang vakansie. as ons net vir ‘n naweek wegbreek, dan een voertuig. R150,00 km is mos nie ver nie, jy ry waarskynlik baie meer – dis nou vir jou swaar op brandstof. 🙂\nek voel ‘n bietjie verslae…doen jy dit nog altyd? ek het gedog…\nhoekom kom jy deur as litnet blogadministrateur? wat doen ek dan verkeerd?\n@endlich, ek is bly ek kom iets deur al is dit dan ook net ek kom deur as blogadministrateur :). Dis ook die waarheid. Ek is LitNet se inhoudsbestuurder en ook blogadministrateur, so jy doen niks verkeerd nie.\npgjonker said on January 10, 2013\nLitnet administrateur: Jammer dat ek die boodskap hier plaas, maar ek kon nie daarin slaag om ‘n privaat boodskap te doen nie.\nKyk asb na die blogspasies van litnet0811 en / of joyce robots.\nMy raai is, as julle nie ‘n plan maak om dit te blok nie, daardie gebruiker baie spasie gaan opneem met wat voorkom sinnelose kommentare te wees bloot om ‘n verwysing na websites in te kry. Die feit dat van die plasings in Frans is, is dalk ook ‘n aanduiding dat dit nie bona fide gemik is op die Afrikaanse litnet gebruiker nie……\nLitNet-blogadministrateur said on January 10, 2013\n@pgjonker: Dankie dat jy my aandag hierop gevestig het. Die blogger was sommer net iemand wat sy produkte (soms in Frans?) bemark het en hy is vanaf die werf verwyder. Groete, Naomi M\nIn die land van Kammalielie ’n reuse sukses in dié vakansieganger se motor | LAPA Uitgewers